### 14.    Beslutning af principper for placering af ledningsanlæg og visse andre tekniske anlæg på [adresse] ejendomme

**Åbent**

Sagsnr.: 326-2017-12303       J.nr.: 82.11.00           Dokumentnr.:
326-2017-150577

**Sagstype**

Beslutning.

**Resume og sagens baggrund**

Kalundborg Kommune modtager jævnligt henvendelse fra
forsyningsselskaber vedrørende placering af forskellige ledningstyper og andre
tekniske anlæg på [adresse] jord.

Sagen vedrører vilkår for placering af ledninger og tekniske
anlæg på kommunens ejendom.

**Indstillinger**

Direktøren indstiller:

1. at
forsyningsledninger med videre, der placeres på kommunale arealer som
hovedregel skal følge gæsteprincippet

2. at fravigelse af
gæsteprincippet i særlige tilfælde forudsætter Kommunalbestyrelsens godkendelse

**Behandling**

Teknik og Miljøudvalget, Økonomiudvalget,
Kommunalbestyrelsen.

**Sagsfremstilling**

Gæsteprincippet defineres som
den regel, der finder anvendelse, når der vederlagsfrit er givet tilladelse til
placering af en ledning eller et teknisk anlæg på en ejendom.

Reglen indebærer, at
ledningsejeren, typisk forsyningsselskaber som for eksempel SEAS-NVE, som
”gæst” på ejendommen skal betale for en eventuel flytning af ledningen, hvis Kalundborg
kommune som ejendommens ejer ønsker at ændre anvendelsen af det areal, hvor
ledningen er placeret.

Generelt er kommunen ikke
forpligtet til at indgå aftale eller tinglyse deklaration

om, at gæsteprincippet skal være
fraveget. Tværtimod er udgangspunktet, at gæsteprincippet er gældende medmindre
andet er aftalt.

En fravigelse af gæsteprincippet medfører, at det vil være
Kalundborg Kommune, der skal afholde udgifter til omlægning af ledningen med
videre, såfremt en fremtidig brug af arealet forudsætter en omlægning af
ledningen med videre.

Erstatning for fravigelse af gæsteprincippet er ofte af
ubetydelig størrelse sammenholdt med udgifterne til flytning af ledninger med
videre.

Typisk vil en kompensation udgøre i omegnen af [adresse]
kr., mens en omlægning af en forsyningsledning kan koste op imod en halv
million kr. afhængig af ledningens type og hvor stor en del af ledningen, der
skal omlægges.

Når ledninger placeres på [adresse] arealer,
forsøges de i videst muligt omfang placeret på en sådan måde, at der ikke er en
forventning om behov for senere flytning. Flytning af ledninger vil dog
alligevel løbende blive aktuelt, herunder i forbindelse med byudvikling.

Administrationen foreslår, at ledninger med videre som
ønskes placeret på [adresse] jord, fremadrettet placeres efter
gæsteprincippet, medmindre helt særlige forhold taler imod dette. Dermed sikres
det, at alle ledninger placeret på kommunens ejendomme placeres på samme
vilkår, hvilket som nævnt ovenfor alene indebærer, at det vil være ledningsejer
som skal afholde udgifter til en senere flytning af ledningen.

**Økonomiske konsekvenser**

Kalundborg Kommune modtager ikke økonomisk kompensation for
fravigelse af gæsteprincippet, men skal modsat heller ikke afholde udgiften til
eventuel nødvendig omlægning af ledning i fremtiden.

**Teknik- og Miljøudvalgets møde
den 8. juni 2017:**

Anbefales.

**Økonomiudvalgets møde den 21.
juni 2017:**

Anbefales.